Miután egy tulajdonos megrendeli a kitűzést, a földmérő a földhivataltól díj ellenében megigényli a telekre vonatkozó földmérési adatokat. Ezek gyakorlatilag a 70-es évektől keletkezett területi, mérési méretadatok, minden ami a telek jelenlegi állapotához vezetett. A földmérő e mellett megkapja az adott telek és szomszédos telkek tulajdonosainak listáját. A földmérő ez után levélben fel kell vegye a kapcsolatot a szomszédos tulajdonosokkal, nélkülük semmiféle hivatalos telekkitűzés nem végezhető. A helyszíni mérés ez után egyeztetett időpontban történik, a földmérő a helyszínen fellelhető határokat, kerítéseket miután azokat a tulajdonosokkal együtt megállapította felméri. Végül azokon a helyeken ahol nem volt, vagy nem jó helyen volt kerítés a határokat megjelöli, azokat a tulajdonosnak és megjelent szomszédoknak bemutatja. A kitűzésről jogszabályban előírt dokumentációt kell készíteni, ami azzal válik hitelessé, hogy azt a földmérő a földhivatalhoz beadja, a földhivatal 60 napon belül levizsgálja és hivatalos nyilvántartásba veszi. A kitűzés egyik összefoglaló munkarésze a kitűzési vázrajz, ez az amiből a földmérő aláírt példányt visszakap és ezt adja megrendelője kezébe. A megrendelő ezzel tudja igazolni, hogy nála hivatalos, szabályszerű kitűzés történt amire tud hivatkozni.